A patra ediție a Simpozionului Internațional de Matematici Interdisciplinare și a Workshop-ului Internațional de Matematici Interdisciplinare pentru studenți – ISIM & ISWIM

Universitatea Națională de Știință și Tehnologie Politehnica București – Centrul de Cercetare și Instruire în Tehnici Inovative de Matematici Aplicate în Inginerie ”Traian Lalescu” (CiTi), cu sprijinul Societăţii de Științe Matematice din România, al Facultății de Inginerie Industrială și Robotică si al Facultății de Științe Aplicate organizează cea de-a patra ediție ISIM & ISWIM – Simpozionul Internațional de Matematici Interdisciplinare și Workshop-ul Internațional de Matematici Interdisciplinare pentru studenți, care se va desfășura la Universitatea Politehnica din București, în perioada 20 – 22 noiembrie 2025.

Scopul principal al evenimentului este acela de a reuni cercetători, seniori și juniori, elevi și studenți într- un dialog comun în domeniul Matematicilor Aplicate cu impact în toate domeniile științelor inginerești, precum și din alte domenii fundamentale care utilizează instrumentul matematic, pentru a identifica teme de cercetare, a realiza schimb de experiență, bune practici.

Vor fi și dezbateri privind cercetarea cât și educația matematică, cu accent pe discutarea problemelor metodologice și promovarea unor tehnici matematice inovatoare cu o aplicație largă în diferite domenii.

Componenta ISWIM este dedicată exclusiv studenților, pentru a dezvolta și promova tehnici inovatoare de matematici aplicate în inginerie în vederea formării și stimulării cercetării, colaborării științifice între toate instituțiile relevante atât din țară, cât si din străinătate.

Ceremonia de deschidere a evenimentului va avea loc în data de 20 noiembrie la Biblioteca UNSTPB.

Vor participa în calitate de Keynote Speakers:

Jorge Jimenez URROZ – Universidad Politécnica de Madrid, Spain

Radu STATE – University of Luxembourg, Luxembourg

Ion TURCANU – Luxembourg Institute of Science and Technology, Luxembourg

Ștefan CRUCEANU – “Gheorghe Mihoc – Caius Iacob” Institute of Mathematical Statistics and Applied Mathematics, Romanian Academy, Romania.

Cristian DOICIN – National University of Science and Technology POLITEHNICA Bucharest, Romania

Emil SIMION – National University of Science and Technology POLITEHNICA Bucharest, Romania

Informații suplimentare pot fi accesate pe site-ul evenimentului: https://isimconference.eu/

Urmareste programul conferintei pe site!